แฟนกินยาคุมถูกต้อง28เม็ด มีอะไรกันวันที่9โดยหลั่งครั้งที่1-2ป้องกัน ครั้งที่3-4ไม่ได้ป้องกันและหลั่งใน อยากทราบว่าอสุจิครั้ง3-4ที่หลั่งในจะแข็งแรงหรือไม่ครับและจะท้องหรือไม่ครับ
สวัสดีค่ะ ยาคุมกำเนิดจะสามารถป้องกันการตั้งครรภ์ได้มากกว่า99%หรือมีโอกาสตั้งครรภ์ได้ประมาณ3คนใน1000คน แต่ทั้งนี้ต้องใช้ยาได้อย่างถูกต้อง ได้แก่ ยายังไม่หมดอายุหรือเสื่อมสภาพ ทานยาทุกวันไม่มีวันที่ลืมทาน ทานยาในเวลาใกล้เคียงกันในแต่ละวัน ไม่มีอาเจียนหรือท้องเสียร่วม ไม่ได้ทานยาบางชนิดร่วมด้วย เป็นต้นแต่หากเพิ่งทานยาคุมกำเนิดเป็นแผงแรก ยาคุมอาจยังออกฤทธิ์ได้ไม่เต็มประสิทธิภาพ แนะนำว่าควรใช้ถุงยางอนามัยร่วมด้วยไปก่อนในการทานยาคุมกำเนิด 2 แผงแรกสำหรับน้ำอสุจิหากก่อนหน้านั้น ได้มีการการหลั่งน้ำอสุจิบ่อยๆ เช่น ทุกวันหรือวันเว้นวัน อาจทำให้ปริมาณตัวอสุจิที่อยู่ในน้ำอสุจิลดน้อยกว่าปกติได้ แต่ก็ยังสามารถทำให้เกิดการตั้งครรภ์ได้อยู่ค่ะ แต่หากก่อนหน้านั้นไม่ได้มีการหลั่งน้ำอสุจิมานานหลายวัน การหลั่งน้ำอสุจิในวันที่ 9 ดังกล่าว ย่อมมีปริมาณอสุจิในปริมาณที่ปกติ แม้จะเป็นการหลั่งในครั้งที่ 3-4 ก็ตาม ส่วนความแข็งแรงของตัวอสุจินั้น หากฝ่ายชายไม่ได้มีโรคหรือความผิดปกติอะไร ตัวอสุจิย่อมมีความแข็งแรงเท่ากันๆ ในทุกๆ ครั้งที่หลั่งออกมาค่ะ